Diari Oficial de la Generalitat Valenciana


Sumari del DOGV 4959, del 04-03-2005 (2005/2319)

ORDRE de 2 de març de 2005, de la Conselleria de Territori i Habitatge, per la qual es regulen mesures extraordinàries per a la prevenció d'incendis durant el període de Setmana Santa i Pasqua.
-------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2005/03/02/(1)/dof/vci/html**

### Dades del document

Número de DOGV
:   4959

Data del DOGV
:   04-03-2005

Secció del DOGV
:   I. DISPOSICIONS GENERALS

Número del document
:   2005/2319


Data del document
:   02-03-2005

Organisme emissor
:   Conselleria de Territori i Habitatge

Tipus de document
:   Ordre

Descriptors 

:   * lluita contra incendis
    * legislació
    * protecció del bosc

ORDRE de 2 de març de 2005, de la Conselleria de Territori i Habitatge, per la qual es regulen mesures extraordinàries per a la prevenció d'incendis durant el període de Setmana Santa i Pasqua. [2005/Q2319]
  
Atés que tradicionalment en les dates anteriors es concentra un gran nombre de visitants a les masses forestals de la Comunitat Valenciana, i que és, a més, un període en què s'incrementen altres activitats susceptibles d'augmentar el risc d'incendi forestal.
  
Atesa la major incidència d'incendis forestals que s'ha produït històricament en aquest període. A la vista de la situació descrita, i d'acord amb el que disposa la Llei 3/1993, de 9 de desembre, de la Generalitat Valenciana, Forestal de la Comunitat Valenciana, i el seu reglament aprovat per Decret 18/1995, del Govern Valencià, de data 16 de maig de 1995,
  
ORDENE
  
Article 1
  
Per al període comprés entre el Dijous Sant i el dilluns immediatament següent al Dilluns de Pasqua, conegut de manera tradicional com Dilluns de Sant Vicent, ambdós inclosos, i en base a l'article 145.2 del Reglament de la Llei 3/1993, Forestal de la Comunitat Valenciana, aprovat pel Decret 18/1995, del Govern Valencià, de data 16 de maig de 1995, queden prohibides, com a mesura precautòria general, en els terrenys forestals, en els adjacents o amb una proximitat menor a 500 metres d'aquells, les accions o activitats següents:
  
a) La crema de marges de cultius o de restes agrícoles o forestals.
  
b) La crema de canyars, canyissars o matolls lligada a algun tipus d'aprofitament ramader, cinegètic o de qualsevol altre tipus.
  
c) Operacions de destil·lació de plantes aromàtiques.
  
Article 2
  
En aquells plans locals de crema aprovats amb anterioritat a la data d'entrada en vigor de la present ordre, queden en suspens les accions o activitats enumerades en l'article anterior, que per als dies previstos en el citat article, puguen preveure aquests plans locals de crema.
  
DISPOSICIONS FINALS
  
Primera
  
El règim sancionador en la matèria regulada en la present ordre, serà l'establit en la Llei 3/1993, de 9 de desembre, de la Generalitat Valenciana, sense perjudici de l'exigible en via penal, civil o de qualsevol altre ordre en què puga incórrer.
  
Segona
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 2 de març de 2005
  
El conseller de Territori i Habitatge
  
RAFAEL BLASCO CASTANY


Còpia Permalink ELI